Sarsang Henobes

Ang sarsang Henobes ay isang mabigat sarsa ng pasta na gawa sa sibuyas mula sa rehiyon ng Campania, Italya. Marahil ipinakilala sa Napoles mula sa hilagang Italyanong lungsod ng Genoa noong panahon ng Renasimiyento, naging sikat ito sa Campania at nakalimutan sa ibang lugar. 

Pambihira ang sarsa dahil matagal ang paghahanda upang mapalambot at maging malasa ang mga sibuyas.

Kasaysayan 
Sa kabila ng pangalan nito na nangangahulugang "sa estilong Genoa," ang sarsang Henobes ay isang pangunahing sarsa ng pasta ng Napoles at makabuluhang bahagi ng kasaysayan ng pagluluto nito na ipinakilala sa lungsod noong ika-15 o ika-16 na siglo. Maaaring ipinakilala ang sarsa ng mga Henobes na imigrante o mangangalakal noong panahon na ang Genoa at Napoles ay dalawa sa pinakamahalagang daungan ng Italya. Maaari rin itong tumutukoy sa pangalan ng tagagawa nito, dahil laganap na na apelyido ang Henobes (Genovese) sa Campania. Hindi na kilala ngayon ang sarsang Henobes na lampas sa Campania. 

Iminumungkahi ng paggamit ng sarsa ng mga sibuyas ang impluwensyang Pranses, at makahawig ito sa Boeuf à la mode. Noong kalagitnaan ng ika-19 na siglo, inihain ang 'Salmon sa sarsang Holandes at Henobes' sa restawrang Grand Véfour ng Palais-Royal sa Paris bilang isang putaheng luho. 

Ang sarsang Henobes ay hindi dapat malito sa Pesto mula sa Genoa at Liguria, ni sa Salsa Genovese na gawa sa pulang alak at gulay para sa mga isda, ni sa sarsang génevoise mula sa Lawa ng Geneva na inihahain din kasama ng isda.

Paghahanda 
Inihanda ang sarsang Henobes sa pamamagitan ng paggisa ng alinman sa karne ng baka o guya sa mararaming sibuyas mula dalawa hanggang sampung oras. Karaniwang sinamahan ang sibuyas ng tinadtad na karot at kintsay sa isang soffritto. 

Napakahalaga ang mabagal na pagluto ng mga sibuyas para sa lasa ng sarsa, at pinapadali ito sa pagdaragdag nang pagdaragdag ng puting alak, sabaw, o pareho. Maaaring ihain ang sarsa at kasamang pasta ng karne mula sa sarsa o hiwalay, pinalamuti ng mga kamatis, at pinatungan ng pecorino. 

Mas mainam gamitin ang malaki, silindrikong pasta tulad ng rigatoni, ziti o candele dahil maaari nilang hawakan ang mabigat na sarsa.

Mga sangkap para sa 4 na plato 
Karne 600 g, ̈gintong sibuyas 1 kg, asanorya 60 g, kintsay 60 g, langis ng oliba.

Tingnan din 

 Sarsang Bolonyesa 
 Lutuing Napolitano

Talasanggunian 

Campania